SVEUČILIŠTE JURJA DOBRILE U PULI

FAKULTET ZA ODGOJNE I OBRAZOVNE ZNANOSTI

Ivana Matetića Ronjgova 1

52100 Pula

**Objavljuje se natječaj za izradu zaštitnog znaka Fakulteta za odgojne i obrazovne znanosti**

Propozicije su sljedeće:

1. Na natječaju može sudjelovati svaka studentica/svaki student FOOZ Sveučilišta Jurja Dobrile u Puli, državljanin Republike Hrvatske ili strani državljanin koji aktivno studira na Fakultetu za odgojne i obrazovne znanosti.
2. Zaštitni znak je potrebno realizirati u crno-bijeloj tehnici i u boji na formatu A4 (29 x 19 cm).
3. Zaštitni znak je potrebno prilagoditi za upotrebu na memorandumu, pečatu, Internet stranicama Sveučilišta, akademskom tiskanom kalendaru, promidžbenoj papirnatoj vrećici, zborniku radova, T-majici, kuti s dugim i kratkim rukavima za tehničko osoblje, bloku za pisanje (podsjetniku), vizit karti.
4. Za zaštitni znak je potrebno napraviti portfolio (knjižicu) i knjigu dizajna.
5. Kandidati/kandidatkinje za izradu zaštitnog znaka Fakulteta za odgojne i obrazovne znanosti su dužni idejno rješenje predati u Tajništvo Fakulteta najkasnije do 30. svibnja 2017. godine, **bez navedenog** imena i prezimena. Kandidati svoja grafička i dizajnerska rješenja predaju u zatvorenoj kuverti s naznačenom **šifrom** (brojevi i/ili slova latinice).
6. Odabir zaštitnog znaka za Fakultet za odgojne i obrazovne znanosti obavit će povjerenstvo sastavljeno od tri člana zaposlenika/zaposlenica Fakulteta.
7. Nagrada odabranom znaku iznosi 500,00 kuna koja će biti po svršetku natječaja isplaćena na žiro račun studenta/studentice čiji će znak biti izabran.
8. Zaštitni znakovi će se ocjenjivati isključivo na temelju dostavljenih radova.
9. Savjet FOOZ na Vijeću donosi odluku o odabiru zaštitnog znaka i budućoj upotrebi zaštitnog znaka.
10. Nakon izvršenog odabira zaštitnog znaka bit će realizirana izložba svih pristiglih znakova, u Galeriji Studentskog centra u zgradi Fakulteta za ekonomiju i turizam „Dr. Mijo Mirković“ Sveučilišta Jurja Dobrile u Puli.
11. Svi će kandidati o rezultatima Natječaja biti obavješteni putem elektroničke pošte.
12. Za sve upute, nejasnoće, objašnjenja oko natječaja, studenti/ce se mogu obratiti u vrijeme konzultacija doc. art. Aleksandri Rotar.

 Vijeće

 Fakulteta za odgojne i obrazovne znanosti

U Puli 20. veljače 2017.